ཐང་སྐོར་རིག་འཛིན་སྒྲོལ་མ།ལྷན་སྐྱེས་ཀྱི་མགྲིན་ངག་ལ་རྩྭ་ཐང་བུ་མོའི་ཁྱད་ཆོས་ལྷག་ཏུ་ཐོན་པའི་གཞོན་སྐྱེས་གཞས་མ་ཐང་སྐོར་རིག་འཛིན་སྒྲོལ་མ་ནི་མཛེས་སྡུག་ཡིད་དུ་འོང་པའི་མཛོ་དགེ་རྩྭ་ཐང་ནས་གཉོམ་ལག་རྒྱས་པ་ཡིན་ལ།ཕ་སྐད་ཀྱི་གླུ་གཞས་འཚོལ་སྙེག་གི་དམིགས་འདུན་དང་ཕ་ཡུལ་གྱི་ཡོད་ཚད་དུངས་ཞེན་གྱི་ཕུགས་སུ་རུམ་པའི་འབྲོག་མོ་འདིའི་ངག་གི་འགྱུར་ཁུགས་རེ་རེ་དང་སྨྲ་ལྕེ་དག་པའི་དྭངས་གསལ་གྱི་གཞས་ཚིག་རེ་རེ་ལས་ཁོ་མོ་ནི་མ་ཡུམ་གངས་ལྗོངས་འདིའི་རེ་བ་དང་ཡིད་རྟོན་འཆང་སའི་གསར་སྐྱེས་གླུ་མ་ཞིག་ཏུ་ང་ཚོས་བློས་བསླངས་མི་བྱེད་ཐུ་མེད་ཡིན།